

Αρκαλοχώρι, 14/10/2024

Προς: ΜΜΕ

**ΔΕΛΤΙΟ ΤΥΠΟΥ**

**Συγχαρητήρια Δημάρχου Μινώα Πεδιάδας Βασίλη Κεγκέρογλου στον Νίκο Ανδρουλάκη για το αποτέλεσμα των εσωκομματικών εκλογών του ΠΑΣΟΚ-ΚΙΝ.ΑΛ**

Μετά τα τελικά αποτελέσματα του δεύτερου γύρου των εσωκομματικών εκλογών για την Προεδρία του ΠΑΣΟΚ και την επανεκλογή του Νίκου Ανδρουλάκη, ο Δήμαρχος Μινώα Πεδιάδας Βασίλης Κεγκέρογλου, προχώρησε στην ακόλουθη δήλωση:

«Η επανεκλογή του συντοπίτη μας Νίκου Ανδρουλάκη - τον οποίο συγχαίρω «θερμά» - στην ηγεσία του ΠΑΣΟΚ - Κινήματος Αλλαγής, έχει όλες τις προϋποθέσεις για να σηματοδοτήσει την έναρξη μιας νέας πιο δυναμικής πορείας της Παράταξης που θα αγκαλιαστεί από την κοινωνία, όπως έδειξε η μεγάλη συμμετοχή των μελών και φίλων του κόμματος. Μία ισχυρή δημοκρατική Παράταξη που θα ελέγχει την Κυβέρνηση και θα παρουσιάσει μία εναλλακτική πρόταση διακυβέρνησης, είναι αναγκαία εθνικά, αναπτυξιακά και κοινωνικά».